Source: http://www.niznasitnica.sk/-samosprava
Timestamp: 2017-11-25 05:28:45+00:00
Document Index: 7124496

Matched Legal Cases: ['čl. 64', '§ 4', '§ 11', '§ 13', 'čl. 68', 'čl. 71']

Obec Nižná Sitnica | Oficiálne stránky obce | Samospráva
1. Právomoci a kompetencie obce
Kompetencie (t.j. právomoc a pôsobnosť obce) sú stanovené:
- Ústavou SR (najmä čl. 64 - 71)
- zákonom SNR č. 369/1990 Zb. o obecnom zriadení v z.n.p. (najmä § 4, § 11 ods. 4 a § 13)
- platným právnym poriadkom SR
- všeobecne záväznými narideniami obce na úseku samosprávnej pôsobnosti (čl. 68 a čl. 71 ods. 2 Ústavy SR)
Obec je samostatný územný samosprávny a správny celok Slovenskej republiky, združuje občanov, ktorí majú na jeho území trvalý pobyt. Obec samostatne rozhoduje a uskutočňuje všetky úkony súvisiace so správou obce a jej majetku, všetky náležitosti, ktoré ako jej samosprávnu pôsobnosť upravuje osobitný zákon, ak takéto úkony podľa zákona nevykonáva štát alebo iná právnická osoba alebo fyzická osoba.
2. Organizačná štruktúra obce
Hlavný kontrolór obce vykonáva kontrolu plnenia úloh obce vyplývajúcich z jej pôsobnosti súlade s platnou právnou úpravou. Funkcia hlavného kontrolóra obce je nezlučiteľná s výkonom funkcie poslanca obecného zastupiteľstva, starostu, člena orgánu právnickej osoby založenej alebo zriadenej obcou, iného zamestnanca obce a s funkciou podľa osobitných zákonov. Hlavného kontrolóra volí a odvoláva obecné zastupiteľstvo na dobu 6 rokov.